Държавен вестник, бр. 48, 2011 г., стр. 15

БРОЙ  48	
Д Ъ Р Ж А В Е Н  В Е С Т Н И К 	
СТР.  15  
(2) Преди всяко изплащане взискателят е 
длъжен да попълни декларация, че за конкрет­
ния месец не е получил издръжка от длъжника.
(3) Месечната издръжка се изплаща след 
изтичане на съответния месец, за който тя се 
дължи. 
(4) За месеца, в който лицето е навършило 
пълнолетие, издръжката се изплаща в размер, 
изчислен пропорционално на съответния брой 
дни от месеца до датата на навършване на 
пълнолетие.
(5) В тридневен срок от изплащането на 
издръжката общината уведомява писмено съ­
дебния изпълнител за извършеното плащане и 
за неговия размер.
Чл. 9. (1) На всеки 6 месеца съдебният 
изпълнител по изпълнителното дело извършва 
проверка на обстоятелствата по чл. 152, ал.  2 
от Семейния кодекс. Той изисква необходимата 
за проучване на доходите и имущественото 
състояние на длъжника информация от орга­
ните на Националната агенция за приходите, 
от поделенията на Националния осигурителен 
институт, Агенцията по вписванията, контрол­
ните органи по Закона за движението по пъ­
тищата, търговските банки и от общината по 
постоянния адрес на длъжника. При наличие 
на данни, че длъжникът изтърпява наказание 
„лишаване от свобода“, съдебният изпълнител 
изисква информация за доходите на лицето от 
Главна дирекция „Изпълнение на наказанията“.
(2) В 3-дневен срок от постъпване на исканата 
информация съдебният изпълнител уведомява 
общината за резултатите от извършената про­
верка, като прилага копия от документите за 
извършената проверка по ал. 1.
(3) В случай че съдебният изпълнител не 
представи в общината информацията по ал. 1, 
изплащането на издръжката се спира. Изпла­
щането се възобновява след представяне на 
информацията по ал. 1 считано от датата на 
получаването є в общината.
Чл. 10. (1) Когато със съдебно решение е 
изменен размерът на издръжката, взискателят 
чрез съдебния изпълнител подава до общината 
писмено искане за изменение на размера на 
издръжката. Към искането се прилагат копие 
от изпълнителния лист и заверен препис от 
съдебното решение, удостоверяващ влизането 
му в сила. 
(2) Общината изплаща издръжката в размера, 
определен в съдебното решение, но не повече 
от максималния размер, определян ежегодно 
със закона за държавния бюджет на Република 
България. 
(3) Размерът на издръжката по ал. 2 се 
дължи от датата на влизане в сила на съдеб­
ното решение. Издръжката се изплаща от 1-во 
число на месеца, следващ месеца, през който 
е подадено писменото искане. 
Чл. 11. Когато длъжникът започне да из­
плаща издръжката или тя се събира по прину­
дителен ред, съдебният изпълнител уведомява 
общината в 3-дневен срок считано от датата, 
когато е започнало плащането.
Чл. 12. Изплащането на присъдена издръжка 
се прекратява при отпадане на условията по 
чл. 152, ал. 1 и 2 от Семейния кодекс или при 
настъпване на обстоятелствата по чл. 11.
Чл. 13. (1) Сумите за изплащане на издръж­
ката се осигуряват ежегодно в общодържавните 
разходи на централния бюджет.
(2) Средствата по ал. 1 се предоставят на 
общините въз основа на извършени разходи по 
реда, определен с постановлението на Минис­
терския съвет за изпълнението на държавния 
бюджет за съответната година.
Чл. 14. (1) Държавата се смята за присъе­
динен взискател за частното държавно вземане 
за изплатената по реда на наредбата издръжка.
(2) Длъжникът чрез съдебния изпълнител 
възстановява по бюджета на съответната об­
щина платената по реда на наредбата издръж­
ка заедно със законната лихва, начислена за 
периода, през който е изплащана издръжката.
(3) Разходите за такси, разноски и за лихви 
по изпълнителното дело не се изплащат от 
общината. Те се събират от длъжника чрез 
съдебния изпълнител.
Допълнителна разпоредба
§ 1. „Компетентни органи и лица“ по смисъ­
ла на наредбата са органите на Националната 
агенция за приходите, поделенията на Наци­
оналния осигурителен институт, Агенцията по 
вписванията, Главна дирекция „Изпълнение на 
наказанията“, Централният депозитар, лицата, 
водещи регистър на държавни ценни книжа, 
контролните органи по Закона за движението 
по пътищата, търговските банки, общината по 
постоянния адрес на длъжника и други лица, 
които водят регистри за доход и/или имущество 
или разполагат с такива данни.
Преходни и заключителни разпоредби
§ 2. (1) Образуваните преди влизане в сила 
на наредбата преписки, по които има подаде­
но писмено искане до общината, както и тези 
преписки, по които се изплаща присъдената 
издръжка, се разглеждат при новите условия 
и ред. 
(2) По подадено писмено искане до об­
щината преди 21 декември 2010 г. съдебният 
изпълнител съставя констативен протокол по 
реда на наредбата. 
§ 3. Наредбата се приема на основание 
чл. 152, ал. 8 от Семейния кодекс.
§ 4. Изпълнението на наредбата се възлага 
на министъра на правосъдието и на министъра 
на финансите. 
7534